Caroline Kox

D**'Caroline Kox**, bekannt ënner dem Kënschtlernumm **Koxi**, gebuer 1983 am Saarland, ass eng däitsch-lëtzebuergesch Komponistin, Filmregisseurin a -produzentin.

## Liewen a Karriär
D'Caroline Kox ass als klengt Kand zu Lëtzebuerg opgewuess an duerno an d'Saarland geplënnert. Mat 18 Joer huet si doheem hiren éischte Film gedréit an ass sech bewosst ginn, datt si Filmregie a Dréibuchschreiwe studéiere wollt. Si ass op der Kunsthochschule für Medien zu Köln ugeholl ginn an huet hire Studium do ofgeschloss.

D'Caroline Kox huet 2014 zesumme mat Antonio De Luca d'Filmproduktionsfirma *Paradies* gegrënnt. Si huet och als Filmkomponistin geschafft. 2016 huet d'Caroline Kox als Produzentin fir *Ein Aus Weg* de gëllenen Däitsche Kuerzfilmpräis gewonnen. Zesumme mam De Luca huet si eng Rëtsch Filmmuseke geschriwwen, zum Beispill fir *Über Barbarossaplatz* (2016)*, Wir wären andere Menschen* (2021), *Vergiss Meyn Nicht* (2023) oder de Kuerzfilm *Immaculata* (2024).

De 15. Februar 2026 hat hire Spillfilm *Liebhaberinnen* seng Weltpremière op der 76. Berlinale; de Film baséiert op dem Roman mam selwechten Titel vun der Elfriede Jelinek.

Uganks vun den 2010er Joren huet si sech mam De Luca an ufanks mam Fridolin Körner zesummegedoen, fir d'Band *Colorist* ze grënnen. Den Debutalbum, *Overcloseness*, koum 2023 eraus. Ënnert dem Pseudonym *Koxette* sinn d'Caroline Kox an den Antonia De Luca 2017 a China opgetrueden an hunn 2018 den Album *21st Century Migraine* erausbruecht; Koxette mécht „experimentelle Pop“.

## Filmographie (Auswiel)
* 2013: *Paradies* (Regie) 
* 2016: *Ein Aus Weg* vum Simon Steinhorst, Hannah Stragholz (Produktion)
* 2016: *Über Barbarossaplatz* vum Jan Bonny (Musek)
* 2016: *Casting a Woman* (Regie)
* 2017: *Tatort: Borowski und das Fest des Nordens* vum Jan Bonny (Musek)
* 2017:  *Alles ist gut* vun der Eva Trobisch (Soundtrack)
* 2018: *Polizeiruf 110 – Das Gespenst der Freiheit* vum Jan Bonny (Musek)
* 2019: *Wir wären andere Menschen* vum Jan Bonny (Musek)
* 2019: *Jupp, watt hamwer jemaht?* vum Jan Bonny (Musek)
* 2020: *Unter Freunden stirbt man nicht* vum Felix Stienz (Musek)
* 2021: *Sirens* vun der Ilaria Di Carlo (Produktioun)
* 2022: *Soft Skills* (Regie)
* 2022: *Mutter* vun der Carolin Schmitz (Musek)
* 2023: *In deinen Händen* vun der Sophie Dettmer (Musek)
* 2023: *Vergiss Meyn Nicht* vun: Fabiana Fragale, Kilian Kuhlendahl, Jens Mühlhoff (Musek)
* 2024: *Outside* vun der Marian Mayland (Musek).
* 2024: *Immaculata* vum Kim Lea Sakkal (Musek).
* 2024: *Memory Wars* vum Hendrik Löbbert (Musek)
* 2026: *Eine Krankheit wie ein Gedicht* vum Jelena Ilic (Musek)
* 2026: *Liebhaberinnen* (Regie, Dréibuch & Koproduzentin)

## Discographie (Auswiel)
* 2018: Koxette – *21st Century Migraine*
* 2023: Colorist – *Overcloseness*

## Theatermusek (Auswiel)
* 2019: Theater im Bauturm Köln – *Frankenstein*
* 2021: Theater im Bauturm Köln – *Das Theater und sein Double. Eine Projektion*
* 2024: Staatstheater Nürnberg – *Parzival*
* 2024: Hans Otto Theater Potsdam - *Blutbuch*
* 2025: Schauspiel Köln - *Minihorror*
* 2025: Theater im Bauturm Köln - *Romeo & Julia - Ich fühl's nicht!* (nominéiert fir de *Kölner Theaterpreis* 2025)

## Auszeechnungen (Auswiel)
* 2016: Gewënnerin vum gëllenen *Däitsche Kuerzfilmpräis* fir *Ein Aus Weg* vum Simon Steinhorst an der Hannah Stragholz (Produktioun)
* 2018: Nominéierung fir de Lëtzebuerger Filmpräis fir *Casting a Woman* (Regie)
* 2024: Nominéierung fir den Däitsche Filmpräis fir *Vergiss Meyn Nicht* vum Fabiana Fragale, Kilian Kuhlendahl & Jens Mühlhoff (Filmmusek)

## Quellen
* Quell, wou net anescht uginn: iwwersat vun  Caroline Kox, zousätzlech Quell: *Wie eine Regisseurin aus Luxemburg …* (kuckt Um Spaweck)

## Um Spaweck
* Nora Schloesser, Wie eine Regisseurin aus Luxemburg trotz Widerständen an ihrem Lebenstraum festhält, wort.lu, 19.02.2026

* Websäit vun der Film- a Musekproduktiounsfirma *Paradies*
* Koxette op Spotify
* Colorist op Spotify